[{"text_idx": "#000002", "text": "Roedd allbwn Recordiau Peski wedi tawelu ers sbel ac yn awr maen nhw wedi cadarnhau eu bod nhw wedi dod i ben fel label yn swyddogol."}, {"text_idx": "#000003", "text": "O\u2019n i\u2019n caru Peski ond dw i ddim yn teimlo yn hynod negyddol heno. Hynny yw, daeth y cadarnhad ar raglen radio C2 ar yr union funud yr oedd Gwenno yn gigio yn NANTES"}, {"text_idx": "#000006", "text": "Dyma ddathliad bach o fywyd a dylanwad y label er mwyn gwneud yr achos dros Peski fel un o\u2019r Labeli Mwyaf Cw\u0302l Erioed."}, {"text_idx": "#000007", "text": "Cyd-sylfaenydd a chyd-reolwr y label Rhys Peski oedd yn cynhyrchu a chanu caneuon Jakokoyak."}, {"text_idx": "#000008", "text": "Cafodd e dipyn o sylw yn Japan. Ar un adeg roedd pobl yng Nghymru yn meddwl ei fod e\u2019n hanner Japaneiaidd oherwydd rhyw si mewn erthygl yn nudalennau cylchgrawn Tacsi."}, {"text_idx": "#000010", "text": "Dyma i chi ddau artist Peski \u2013 fersiwn Plyci o\u2019r ga\u0302n Birds in Berlin gan y grw\u0302p VVolves ydy hon."}, {"text_idx": "#000012", "text": "Daeth EP Cate le Bon Edrych Yn Llygaid Ceffyl Benthyg mas ar Peski fel CD a record finyl 10\u2032\u2032 wyn, y casgliad cyntaf go iawn o diwns gan Cate le Bon i gael ei ryddhau dw i\u2019n credu \u2013 heblaw am un sengl."}, {"text_idx": "#000019", "text": "Mae indie-pop di-gywilydd Radio Luxembourg yn sefyll mas ar gatalog Peski, label a oedd yn adnabyddus am stwff electronig, pop arbrofol, ayyb, fel arfer."}, {"text_idx": "#000024", "text": "Mae gwefan Peski wedi marw ac mae\u2019r catalog ar Discogs yn anghyflawn ar hyn o bryd ond allwn i ddim anghofio\u2019r Pencadlys."}, {"text_idx": "#000026", "text": "Roedd Peski yn llawer mwy na label."}, {"text_idx": "#000028", "text": "Pwy sy\u2019n cofio\u2019r siop recordiau ar-lein Sebon a werthodd cerddoriaeth o Gymru o bob genre i gwsmeriaid ar draws y byd? Sadwrn oedd enw y siop wedyn, o dan reolaeth gwahanol. Roedd Peski yn gyfrifol am ddechrau\u2019r fenter yna yn wreiddiol hefyd. Tipyn o gamp."}, {"text_idx": "#000031", "text": "Ond fe wnaeth Rhys Peski a Garmon Peski ddechrau label ta waeth achos roedden nhw\u2019n ysu i rannu pethau arbennig gyda ni."}, {"text_idx": "#000032", "text": "Diolch o galon a phob bendith i Rhys Peski a Garmon Peski, siw\u0302r o fod y ddau fentergarwr record neisaf yn y byd."}, {"text_idx": "#000040", "text": "Pang! Antur cerddoriaeth Gruff Rhys"}]